**Isikhathi Sokubuyisa Amafomu Entela sowezi-2023 Sabantu ngabanye**

Yini Entsha?

* **10 kuNtulikazi 2023 –** Okwethuliwe – Ikhasi lesimo Sokubuyiswa kwamafomu entela i-Tax Return Status Dashboard

I-SARS Online Query System inohlelo olusha olubizwa nge-[Tax Return Status Dashboard](https://tools.sars.gov.za/sarsonlinequery/visualdashboard) oluhlinzeka abakhokhintela, abammeleli ababhalisiwe kanye nezisebenzi Zentela ngesimo abakwazi ukusibona mayelana nengubekela phambili kumafomu okubuyisa intela mayelana nokuthunyelwa, ukuqinisekiswa/ukuhlolwa kwamabhuku kanye nezinqubo zokubuyelwa imali.

Manje usuyakwazi ukubheka inqubekela phambili kumafomu akho entela emva kokuwathumela. Lokhu kuphuculwa kuhlose ukukugcina unolwazi ukuze kungabi nasidingo sokuthi ushayele i-SARS Contact Centre noma uye egatsheni lakwaSARS.

* **1 kuNtulikazi 2023 – Bheka isimo sakho se-auto-assessment**Abakhokhintela abafaneleka ukuba bahlolwe ngokuzenzekelayo kulesi sikhathi sokubuyiswa kwamafomu entela ku-2023 manje bangakwazi ukubheka ukuthi ngabe bazohlolwa na ngohlolo oluzenzekelayo ngokusebenzisa i-SARS Online Query Service, cofa lapha.
* **Ukufakwa ngaphambili kwemininingo evela kumuntu wesithathu ku-ITR12 kulungiselelwa ukuqala kwesikhathi sokubuyisa amafomu entela sango-2023**Niyelulekwa ukuba niqaphele ukuthi ngesikhathi sokulungiselela ukuqala kwesikhathi sokubuyisa amafomu entela omuntu siqu kuNtulikazi 2023, phakathi kwesikhathi 2 kuNhlangulana 2023 kuze kube isikhathi sokuqala ukubuyisa amafomu entela, kungenzeka ukuthi imininingo efakwe ngaphambilini evela efomini lakho lentela noma emafomini entela yesikhashana okwacelwa nge-eFiling, i-SARS MobiApp noma egatsheni lakwaSARS ngalesi sikhathi, luzongena kodwa lungase lungapheleli kuze kube ukuthi isikhathi sokuthunyelwa kwamafomu entela siyaqala ngokusemthethweni.

Izinsuku zokubuyisa amafomu entelangeniso

Nazi izinsuku nohlobo lwesikhathi sokubuyisa amafomu entela kowezi-2023:

* Abakhokhintela ngabanye (abavulelekile): **7 kuNtulikazi 2023 @ 20:00 kuya kumhla zingama-23 kuMfumfu 2023**
* Abakhokhintela besikhashana: **7 kuNtulikazi 2023 @ 20:00 kuya kumhla zingama-24 kuMasingana 2024**

Yiziphi izinguquko kulo nyaka?

USARS ufake ulwazi lwakamuva kulesi sikhathi esizayo sokubuyiswa kwamafomu entela (i-PIT):

**Ukuqondanisa umthetho wezinsuku zokusebenza ezingama-40 siqondane nosuku lokugcina sokubuyiswa kwamafomu entela**

Ngonyaka owedlule, ngesikhathi umthetho wethulwa okokuqala, labo ababengene ohlelweni lwe-auto-assessment babenikwa izinsuku ezingama-40 zokusebenza kusukela ngosuku lwe-auto-assessment ukuba babuyekeze amafomu entela uma bedinga ukuchibiyela i-auto-assessment yabo.

Kulo nyaka, siyazelula izinsuku zokusebenza ezingama-40 ukuba ziqondane nesikhathi sokubuyisa amafomu entela sabakhokhintela abavulelekile, okuwumhla zingama-23 kuMfumfu 2023. Lokhu kuzonika labo abangena ohlelweni lwe-auto-assessment isikhathi esanele sokubuyisa amafomu entela lapho befisa ukuwalungisa lawo ma-auto-assessment.

**Izinsuku ezingumnqamulajuqu zokukhokha**

Kulo nyaka, usuku olungumnqamulajuqu lokukhokha lwababuyisa amafomu nge-eFiling abangabakhokhintela abavulelekile zizohlelwa kanje:

* Abakhokhintela abangekho ohlelweni lwe-auto-assessment, usuku lomnqamulajuqu lokukhokha kuzoba izinsuku ezingama-30 emva kokukhishwa kwesaziso sokuhlolwa,
* Abakhokhintela abasohlelweni lwe-auto-assessment, usuku lomnqamulajuqu lokukhokha kuzoba izinsuku ezingama-30 emva kosuku lokuvalwa kwesikhathi sokubuyiswa kwamafomu entela sowezi-2023.

**Isitatimende sezimpahla kanye nezikweletuzibopho**

Abakhokhintela besikhashana abanamabhizinisi kudingeka ukuba badalule izimpahla nezikweletusibopho abanakho (ngokwezindleko) emafomini abo entela unyaka nonyaka. Abakhokhintela abangena ngaphansi kwalolu hlelo, futhi benempahla engaphezulu kuka-R50 million, kudingeka ukuba badalule leyo mpahla ngokwentengo yemakethe emafomini abo okubuyisa intela angowezi-2023.

**Ukudalula Imalingeniso yangaphandle**

USARS wethule isikhala seMalingeniso Yangaphandle emafomni entela okwenzelwe abakhokhintela okumele badalule imalingeniso yamazwe angaphandle, kodwa-ke kuqaphelekile ukuthi abakhokhintela okumele badalule imalingeniso enemithombo engaba umqashi wangaphandle bebe besebenza eNingizimu Afrika kanye/noma phesheya abayitholi ikhowudi yomthombo efanele ukuze badalule imali abayenze ngokusebenza ngaphandle. Manje sekuzoba khona lezi zindawo ezintathu ezilandelayo.

* Indawo entsha “Imalingeniso etholwe ngokwenza umsebenzi ngaphandle engaveli kusitifiketi saseNingizimu Afrika IRP5/IT3(a), ezotheliswa ngokwentela yangaphandle kwe-RSA kanti ukuxolelwa ngokwesigaba 10(1)(o)(ii) akusebenzi”.
* Indawo entsha “Imalingeniso etholwe ngokwenza umsebenzi ngaphandle engaveli kusitifiketi saseNingizimu Afrika IRP5/IT3(a), ezotheliswa ngokwentela yangaphandle kwe-RSA kanti ukuxolelwa ngokwesigaba 10(1)(o)(i) akusebenzi”.
* Indawo entsha “Imalingeniso etholwe ngokwenza umsebenzi ngaphandle engaveli kusitifiketi saseNingizimu Afrika IRP5/IT3(a), ezotheliswa ngokwentela yangaphandle kwe-RSA kanti ukuxolelwa ngokwesigaba 10(1)(o)(i) akusebenzi”.

**Uhlolo lwabalingani abashade umshado ohlanganisa amafa**

Abakhokhintela abashade umshado ohlanganisa amafa batheliswa kungxenye yenzalo, imihlomulonzuzo, imalingeniso ngokuqashisa, kanye nenzuzomali. Kulesi sikhathi Sokubuyisa Amafomu Entela siveze isimo “sokushada umshado ohlanganise amafa” ekudaluleni komkhokhintela kwesikhathi esedlule nesihambisana noMnyango Wezasekhaya ukusiqinisekisa. Lapho abalingani sebeqinisekisiwe futhi benotshalomali olunenzalo, uSARS uzofaka isitifiketi senzalo yotshalomali kubo bobabili abalingani lapho sebezotheliswa u-50% uma sekuhlolwa.

**Isigaba 93 Uhlolo olwehlisiwe**

USARS wenze inqubo ezenzekelayo yokucela uhlolo olwehlisiwe ngokwesigaba 93 soMthetho Wokusingathwa Kwentela. Inqubo izosebenzisa ifomu elibizwa nge-RRA01 lapho umkhokhintela ezokwazi ukuligcwalisa ku-eFiling. Lokhu kuzokwenza kube lula futhi kwehlise izindleko kubakhokhintela.

Ngabe uthole i-Auto Assessment?

Phakathi komhla lu-1 kuNtulikazi nomhla ziyi-7 kuNtulikazi 2023, abakhokhintela bazokwaziswa nge-SMS noma nge-imeyili uma babekhethelwe ukuthola i-auto-assessment. Uma kwenzeka uthola i-SMS, isinyathelo esilandelayo kuwe kuzoba ukubukeza i-auto-assessment ku-SARS MobiApp noma ku-eFiling.

* **Uma uvumelana nomphumela we-auto-assessment**, akukho okumele ukwenze.
* Uma uzobuyelwa imali, ungayilindela emahoreni angaba amashumi ayisikhombisa nambili (72), inqobo uma imininingwane yakho yasebhange ekwaSARS inembile.
* Uma ukweleta uSARS, sicela ukhokhe ngaphambi kosuku olungumnqamulajuqu oluvela kusaziso sakho sokuhlolwa (ITA34) ukuze ugweme ukubizwa kwenzalo esikweletini esisele.
* Ungakhokha usebenzisa i-eFiling noma i-SARS MobiApp; noma ubheke ezinye izindlela zokukhokha ongakhetha kuzo.
* **Awuvumeani ne-Auto Assessment?**Abakhokhintela abangene ohlelweni lohlolo oluzenzekelayo bangakwazi ukuchibiyela nokulungisa amafomu abo kuze kube mhla zingama-23 kuMfumfu 2023 bese bethumela amafomu abo ku-eFiling noma ku-SARS MobiApp uma bengavumelani ne-auto assessment abayitholile.

I-Auto Assessment yakulonyaka (2023) yehluke kanjani kweyangonyaka owedlule (2022)?

Ngonyaka owedlule ubunezinsuku ezingama-40 zokubuyisa amafomu akho entela uma ungathokozile nge-auto-assessment, kodwa kulo nyaka unikwe kuze kube mhla zingama-23 kuMfumfu 2023.  Uma i-auto-assessment ikhishwe emva komhla zingama-23 kuMfumfu 2023 izinsuku ezingama-40 zokusebenza zizoqala ngosuku lwesaziso sokuhlolwa.

Ngolwazi olwengeziwe, bheka ikhasi elikhuluma ngendlela yokusebenza kokuhlola okuzenzekelayo [How does Auto-Assessment work](https://www.sars.gov.za/types-of-tax/personal-income-tax/filingseason/how-does-auto-assessment-work/).

Masikusize ulungiselele isikhathi sokubuyisa amafomu entela esingenazihibe

Abantu abahlolwe ngokuzenzekelayo **kuphela** abazothola i-SMS noma i-imeyili. Uma ungazange usithole isaziso esivela kwaSARS esithi usuhloliwe; kumele uthumele amafomu okubuyisa intela yemalingeniso yomuntu siqu (ITR12).

Ungakwazi ukubona amafomu akho entela ku-eFiling noma ku-SARS MobiApp kusukela mhla ziyi-7 kuNtulikazi 2023 ngehora le-20:00 ebusuku, uwagcwalise, bese uyawathumela, usebenzisa i-eFiling noma i-SARS MobiApp. Abakhokhintela abangakwazi ukubuyisa amafomu abo entela ku-inthanethi, kumele babeke usuku bavakashele igatsha. Usuku olungumnqamulajuqu lokubuyisa amafomu akho entela umhla zingama-23 kuMfumfu 2023.

Yini okumele uyilungise ngaphambi kokuqala kokuthunyelwa kwamafomu entela?

Qinisekisa ukuthi usuwatholile ama-IRP5/IT3(a) akho kanye nezinye izitifiketi ezifana nezokwelapha, ezezikhwama zomhlalaphansi, nakwabanye abahlinzeka ngemininingo ewusizo ekutholeni isimo sakho kuzibophezelo zakho zentela.

Uma usukhohlwe igamamfihlo lakho ungalilungisa ku-inthanethi ngokusebenzisa isizindalwazi se-eFiling ngokucofa ku-[Forgot Password](https://secure.sarsefiling.co.za/app/login?redirect=)or [Forgot Username](https://secure.sarsefiling.co.za/app/login?redirect=).

Sebenzisa uhlelo lokuzisiza wena i-[self-help online query system](https://tools.sars.gov.za/SOQS/?queryType=11) ukuthola inombolonkomba yakho yentela bese uthumela noma yimaphi amadokhumenti esekelayo. Phezu kwalokhu, bheka uphinde/noma ufake ulwazi lwakho lwakamuva olufana nemininingwane yasebhange, ikheli kanye nemininingwane yokuxhumana ku-inthanethi ku-eFiling noma ku-SARS MobiApp.

Asikho isidingo sokushaya ucingo

Bakhokhintela, izindaba zenu zentela zisezandleni ezingcono uma usebenzisa i-[eFiling](https://www.sarsefiling.co.za/) noma i-[SARS MobiApp](https://www.sars.gov.za/tax-practitioners/sars-mobi-app/). Bhalisa iphrofayeli yakho manje ukuze uqinisekise ukuthi uzokwazi ukubuyisa amafomu entela kalula. Asikho isidingo sokusishayela ucingo, ungabhalisa ku-inthanethi noma udawunilode i-[MobiApp](https://www.sars.gov.za/tax-practitioners/sars-mobi-app/) efonini noma ku-tablet yakho. Ukubeka usuku noSARS sekulula, ungacofa lapha ukubeka usuku, uthumele i-SMS ukucela ukubeka usuku.

Ungasithumelela umbuzo ngokusebenzisa i-SARS Online Query System (i-SOQS) uma usukhohlwe inombolonkomba yakho yentela, ukuthumela amadokhumenti esekelayo nokunye. I-[SARS Online Query System (SOQS)](https://www.sars.gov.za/contact-us/send-us-a-query/) isiza abakhokhintela abafisa ukubuza imibuzo kwaSARS ngaphandle kokuya egatsheni lakwaSARS. Ukuze ubuze umbuzo, kuzodingeka ukuthi ugcwalisenifomu ku-inthanethi ngokuthi ukhethe uhlobo lombuzo noma isikhalazo ku-Query Type. Ngolwazi olwengeziwe, bheka ku-[SARS Online Query System – External Guide](https://www.sars.gov.za/gen-gen-51-g01-sars-online-query-system-external-guide/).

I-SARS USSD Channel

Manje usungakwazi ukucela usizo oluqondene nentela yemalingeniso yomuntu siqu ngokuthumela i-USSD kwaSARS. Ukusetshenziswa komgudu we-USSD kubandakanya ukuthi ubhale okuthile okufaka phakathi nezinto ezifana ne-asterisk (\*), bese kulandelwa izinombolo ezimbalwa bese kugcina nge-hashtag (#) bese uyashaya.

Lolu sizo olulandelayo luyatholakala kulo mgudu:

* Ithini inombolo yami yentela?
* Ukucela ukwazi ngokusele ku-akhawunti yakho
* Ngabe ngiyadinga ukuthumela amafomu entela?
* Ukucela ukubeka usuku ku-eBooking

Izinyathelo zendlela yokucela usizo lwentela ngokusebenzisa i-SARS USSD Channel:

* **Isinyathelo 1:** Qalisa i-USSD ngokushayela \*134\*7277#
* **Isinyathelo 2:** Khetha usizo oludingayo.
* **Isinyathelo 3:** Ukuqinisekiswa komkhokhintela – uSARS uzocela ukuthi ugcwalise phakathi kwenombolo yakhoamazisi/yephasiphothi/neyemvume yokubhaca
* **Isinyathelo 4:** Isisombululo sentela – Uma ukuqinisekiswa sekwenzeke ngempumelelo abakwaSARS, kuzobe sekuvela impendulo.

I-SARS SMS Channel

Abakhokhintela bangakwazi ukucela usizo oluqondene nentela yemalingeniso yomuntu siqu ngokuthumela i-SMS kwaSARS ku-47277. Lolu sizo olwengeziwe mayelana nentela abakhokhintela bayakwazi ukuluthola besebenzisa amadivayisi abo. Lolu sizo luyatholakala unayo noma ungenayo idatha/i-airtime:

* **Ukucela ukubeka usuku ku-eBooking**
	+ *Booking* (ushiye isikhala) *inombolo kamazisi/yephasiphothi/neyemvume yokubhaca*
* **Isicelo sesiqinisekiso sokuthola ukuthi ngabe sikhona na isidingo sokuthumela ifomu lentela yemalingeniso lomuntu (i-PIT)**
	+ *File* (ushiye isikhala) *inombolo kamazisi/yephasiphothi/neyemvume yokubhaca*
* **Cela ukunikwa i-IT150 (Inombolo yokubhaliswa kwentela)**
	+ *TRN* (ushiye isikhala) *inombolo kamazisi/yephasiphothi/neyemvume yokubhaca*
* **Imibuzo mayelana ne-akhawunti (isitatimende semali esele) kanye/noma ukuhlinzekwa ngesiTatimende se-Akhawunti (i-SOA)**
	+ *Balance* (ushiye isikhala) *inombolo kamazisi/yephasiphothi/inombolo yemvume yokubhaca*

Ngemininingwane eyengeziwe, bheka i-[Guide to SARS Mobile Tax Services](https://www.sars.gov.za/it-ae-45-g01-guide-to-sars-mobile-tax-services-external-guide/) noma ubheke amavidiyo okufundisa ngendlela yokusebenzisa usizo lwe-SMS.